##### FOLLETO MISA CON NENOS

**16 de xuño de 2024 T.O. 11 B**

**Marcos 4, 26-34: *“É a semente máis pequena e faise máis alta que as demais hortalizas”.***

**Mensaxe: Regar a miña pequenez para crecer e ser acolledor**



1. **MONICIÓN DE ENTRADA**

Irmáns e irmás: sede benvidos a esta celebración no día do Señor. Reunímonos como crentes, como Igrexa, para dar grazas a Deus e a escoitar a súa Palabra que nos orienta, ensínanos e anímanos na nosa vida diaria. Hoxe, as lecturas deste domingo 11º do tempo ordinario, convídannos a mirar ao que lle sucede ao pequeno gran de mostaza, que sementado no campo crece ata converterse nunha árbore forte e grande. Tamén o Señor sementa nas nosas vidas o don da fe para que deamos froitos abundantes. Acudamos ao bo xardineiro que é Deus para que faga xerminar, crecer e espertar o tesouro da fe nas nosas vidas dicíndolle: “Rega, Señor, a miña pequenez para crecer e ser acolledor”

*(O Cartel de Fano deste domingo cunha cestiña de sementes).*

SACERDOTE: No nome... ***– Que Xesús, que é a semente enterrada que deu froitos de perdón e de salvación, sexa convosco.***

**2. SÚPLICAS DE PERDÓN**

*Sacerdote: Nun momento de silencio, poñámonos ante Deus e pidámoslle que nos renove e nos perdoe.*

- Neno/a: Por non ser máis entusiastas coas cousas de Deus. Por non ofrecer as nosas mans alá onde son necesarias para que Cristo siga falando e vivindo. ***Señor, ten piedade de nós.***

- Catequista: Porque non nos damos conta de que o Señor segue sementando con amor e con paciencia a través de nós. ***Cristo, ten piedade de nós.***

- Pais: Por crer que todo depende de nós cando é Deus o que fai xerminar e crecer a fe. ***Señor, ten piedade de nós.***

*Sacerdote: Deus, noso Pai teña misericordia de nós,*

*perdoe os nosos pecados e nos leve á vida eterna.*

1. **MONICIÓN ÁS LECTURAS**

Hoxe no evanxeo, escoitaremos en parábolas como crece o Reino de Deus, esta vez como o trigo ou a mostaza. Na lectura de Ezequiel, o Señor fai crecer dunha semente unha gran árbore, que todos poderán ver. E S. Paulo afirma que a nosa gran ambición non ten que ser outra que a de ser fieis ao Señor e vivir na súa presenza.

**LECTURAS**

**EZEQUIEL 17, 22-24:** *Eu exalto a árbore humilde.*

Isto di o Señor Deus: «Tamén eu escollera unha rama da cima do alto cedro e plantábaa; das máis altas e novas ramas arrincarei unha tenra e plantareina no cume dun monte elevado; plantareina nunha montaña alta de Israel, botará brotes e dará froito. Farase un cedro magnífico. Aves de todas clases aniñarán nel, aniñarán ao abrigo das súas ramas. E recoñecerán todas as árbores do campo que eu son o Señor, que humillo á árbore elevada e exalto á humilde, fago secarse a árbore verde e florecer a árbore seca. Eu, o Señor, díxeno e fareino.

Palabra do Señor.

**SALMO *9*1:**

***É bo darche grazas, Señor.***

**2ª CORINTIOS, 5, 6-10:**

*No desterro ou na patria, esforzámonos en agradar o Señor*.

**MARCOS 4, 26-34:** *É a semente máis pequena, e faise máis alta que as demais hortalizas.*

|  |
| --- |
| **Narrador:**Naquel tempo, Xesús dicía ao xentío:  **Xesús:** -«O reino de Deus parécese a **un home que bota semente na terra.** El dorme de noite e levántase de mañá; a semente xermina e vai crecendo, sen que el saiba como. A terra vai producindo froito soa: primeiro os talos, daquela a espiga, despois o gran. Cando o gran está a punto, métese a fouce, porque chegou a sega».  **Narrador:** Dixo tamén:  **Xesús:** -«Con que podemos comparar o reino de Deus? Que parábola usaremos? Cun **gran de mostaza**: ao sementalo na terra é a semente máis pequena, pero despois de sementada crece, faise máis alta que as demais hortalizas e bota ramas tan grandes que os paxaros do ceo poden aniñar á súa sombra».  **Narrador:** Con moitas parábolas parecidas expoñíalles a palabra, acomodándose á súa entender. Todo llo expoñía con parábolas, pero aos seus discípulos explicáballo todo en privado  *Palabra do Señor.*  ***(Narrador-Xesús)*** |

1. **ORACIÓN DOS FIEIS**

*(Sacerdote): O mesmo que o labrador espera con ilusión os froitos da semente, tamén nós achegámonos ao Pai con fe dicindo:*

***-Que coidemos a túa semente, Señor*.**

1.- Para que a Igrexa semente en nós a semente da Palabra e do Reino. ***Oremos.***

2.- Para que aprendamos a valorar as pequenas cousas, os detalles, os pequenos xestos que alegran a vida de tantos. ***Oremos.***

3.- Para que construamos o reino de Deus dando froitos abundantes de amor e fraternidade. ***Oremos.***

4.- Para que saibamos valorar o esforzo de tantas persoas, sacerdotes, catequistas, grupos de pastoral, educadores, que nos van axudando a crecer e a acoller o don da fe, do amor, da solidariedade. ***Oremos.***

5.- Para que a nosa comunidade parroquial sexa un lugar de encontro, de acollida e de cultivo dos valores do evanxeo. ***Oremos.***

6.- Para que non enterremos as nosas capacidades e posibilidades, desenvolvámolas e poñamos ao servizo do reino de Deus. **Oremos.**

7.- Para que non nos desanimemos xa que nunca descubriremos o alcance das nosas obras, a capacidade e forza das sementes que sementamos. ***Oremos.***

8.- Para que os que reciben a primeira comuñón estes días e os seus pais experimenten a Xesús nas súas vidas e revitalicen a súa fe. ***Oremos.***

*(Sacerdote): Ven, Xesús, queda connosco, dános calor e esperanza, dános alegría e fe. Por XCNS. Amén.*

1. **PRESENTACIÓN DE OFRENDAS**

* **UNHAS SEMENTES:**

Ofrecémosche, Señor estas sementes e dicímosche: Contigo, Señor, sementaremos ilusións e esperanzas nun mundo que chora perdido; alegría e fortaleza aos que caen na tristeza; amor ao ceo cando digan que Ti non existes; a túa presenza salvadora cando nos atopemos perdidos. Dános a alegría de saber que somos sementes do teu Reino.

**PAN E VIÑO**

Co pan e co viño ofrecémosche, Señor, o traballo de tantos que colaboran na construción do teu Reino de paz, de xustiza, amor. Que non nos cansemos nunca, que a nosa fe sexa grande e que sintamos que ti es o motor, a forza imparable.

**O QUE QUERO SER**

Señor: quero ser pastor que vele polos seus;

árbore frondosa que dea sombra ao canso;

fonte onde beba o sedento.

Quero ser canción que asolague os silencios;

libro que descubra horizontes remotos;

poema que desxee un corazón frío;

papel onde se poida escribir unha historia.

Quero ser risa nos espazos tristes,

e semente que prende no terreo ermo.

Ser carta de amor para o solitario, e berro forte para o xordo…

Quero ser pastor, árbore ou fonte, canción, libro ou poema…

Papel, risa, berro, carta, semente…

O que ti queiras, o que ti pidas, o que ti soñes,

Señor… iso quero ser.

*(José Mª Rodríguez Olaizola).*

****

**6.- ORACIÓN DE GRAZAS**

Sementes do Reino

Sodes sementes do Reino plantadas na historia.

Sodes boas e tenras, cheas de vida.

Téñovos na miña man e arrólovos e quérovos,

E por iso vos lanzo ao mundo: Perdédevos!

Non teñades medo a tormentas nin secas,

a pisadas nin espiños.

Bebede dos pobres e empapádevos do meu orballo.

Fecundádevos, rebentade, non vos quededes enterradas.

Florecede e dade froito. Deixádevos arrolar polo vento.

Que todo viaxeiro que ande por sendeiros e camiños,

buscando o perdido, ao vervos, sinta un toque e poida amarvos.

Sodes sementes do meu Reino!

Somos sementes do teu Reino!

**Te lo pedimos con María, reina de las Misiones. Amén.**

**DOMINGO 11º do**

**TEMPO ORDINARIO**

**FELIZ DOMINGO!**